Rustam Minnixanov

Rustam Nurgaliyevich Minnixanov (1957-yil 1-martda tugʻilgan) – rossiyalik siyosatchi, 2010-yildan buyon Rossiya Federatsiyasining subyekti hisoblangan Tatariston Respublikasi rahbari lavozimida faoliyat yuritib kelmoqda.

 Biografiyasi 
Rustam Minnixonov 1957-yil 1-martda Tatariston ASSRning Ribno-Slobodskiy tumanidagi Yangi Arish qishlogʻida Volga tatarlari oilasida dunyoga kelgan.

U 1978-yilda Qozondagi Qishloq xoʻjaligi institutini muhandis-mexanik sifatida, 1986-yilda esa Sovet savdosi sirtqi institutini tovarshunos mutaxassisligi boʻyicha tamomlagan. Rustam Minnixonov iqtisod fanlari doktori unvoniga ega.

 Shaxsiy hayoti 
thumb|Minnixanov Tataristondagi Oq masjidda (2024-yil 26-fevralda)

Minnixanov uylangan va ikki oʻgʻilning otasi. Uning oʻgʻli Irek Minnixanov 2013-yil 17-noyabrda Tatariston aviakompaniyasining 363-reysi halokatida vafot etgan.

Minnixanov avtosportning ashaddiy muxlisi boʻlib, FIA Yevropa Rallycross chempionatining doimiy ishtirokchisi edi. 2007-yilda u 550 ot kuchidan ortiq quvvatga ega Citroën C4 T16 4x4 rusumli avtomobilni boshqargan. Bu avtomobilni 2006-yilda 14 karra Yevropa Rallycross chempioni shvetsiyalik Kennet Xansen qurgan va musobaqalarda haydagan edi. 2008 va 2009-yillardagi ERX seriyasi uchun Xansen jamoasi Minnixanov uchun butunlay yangi C4 rusumli avtomobilni yaratdi. Minnixanov 2002, 2003, 2004 va 2006-yillarda oʻzining Kamaz 4911 avtomobili bilan Birlashgan Arab Amirliklarida oʻtkazilgan UAE Desert Challenge (Rally Raid musobaqasi) yuk mashinalari toifasida gʻolib boʻlgan. Shuningdek, u 2004 va 2005-yillarda toʻrt gʻildirakli Ford Puma avtomobili bilan avtokross haydovchilari oʻrtasidagi FIA Yevropa chempionatida umumiy hisobda 3-oʻrinni egallagan.

Minnixanov vertolyot boshqarish uchun sertifikatga ega.

 Sanksiyalar 
thumb|Minnixanov Moskva shahridagi Kremlda Rossiya Prezidenti Vladimir Putin bilan uchrashuvda (2023-yil 23-yanvar)

Rossiyaning Ukrainaga bostirib kirishiga javoban, Amerika Qoʻshma Shtatlari Gʻaznachilik departamentining Xorijiy aktivlarni nazorat qilish boshqarmasi 2023-yil 26-yanvarda Minnixanovni Maxsus tayinlangan fuqarolar va taqiqlangan shaxslar roʻyxatiga kiritdi. Bu natijada uning aktivlari muzlatib qoʻyildi va AQSH fuqarolariga u bilan har qanday munosabatda boʻlish taqiqlandi. 2023-yil aprel oyida Kanada Rustam Minnixanovga va uning rafiqasiga nisbatan sanksiyalar joriy etgan.

 Faxriy unvonlar va mukofotlari 
 4-darajali „Vatanga xizmatlari uchun“ ordeni
 Doʻstlik ordeni
 „Sankt-Peterburgning 300 yilligi medali“
 „Qozonning 1000 yilligi xotirasiga“ medali
 „Favqulodda vaziyatlar oqibatlarini bartaraf etishdagi alohida xizmatlari uchun“ medali (FVV)
 „Tatariston Respublikasi oldidagi xizmatlari uchun“ ordeni
 Garaşsyzlyk ordeni (2021-yil)Prezident Tatarstana nagrajdyon ordenom Turkmenistana „Garashsizlik“
 Doʻstlik ordeni (Ozarbayjon) (2024-yil)

 Izohlar 

 

 
 

Turkum:Yashayotgan insonlar
Turkum:Tataristonlik siyosatchilar
Turkum:Tatariston rahbarlari
Turkum:Tatariston Bosh vazirlari
Turkum:Yagona Rossiya aʼzolari
Turkum:Tatar millatiga mansub rossiyaliklar
Turkum:Tatar siyosatchilari
Turkum:Vatan oldidagi xizmatlari uchun 1-darajali ordeni sohiblari
Turkum:Vatan oldidagi xizmatlari uchun 2-darajali ordeni sohiblari
Turkum:Vatan oldidagi xizmatlari uchun 4-darajali ordeni sohiblari
Turkum:Rossiyaning Aleksandr Nevskiy ordeni sohiblari
Turkum:Hurmat ordeni sohiblari (Rossiya)
Turkum:Rossiyaning Doʻstlik ordeni sohiblari